30/03/2012 | Administración LocalMunicipal
Mesía
Información pública

O Pleno do concello, en sesión de 3 de febreiro de 2012, acordou aprobar inicialmente Ordenanza reguladora do prezo público polos servizos de podoloxía e fisioterapia do concello de Mesía, someténdose o antedito acordo a información pública polo prazo de trinta días hábiles mediante anuncio publicado no BOP nº 28, de 9 de febreiro de 2012, sen que houbera reclamacións ou suxestións, polo que se entenden aprobados definitivamente. De conformidade co artigo 70.2 da Lei 7/1985, de 2 de abril reguladora das bases de réxime local, publícase o texto íntegro da mesma ós efectos da súa entrada en vigor. De conformidade co previsto no artigo 127, en relación có Capítulo 6 do Titulo 1, artigos 41 a 47 do Texto refundido da lei reguladora das facendas locais aprobado por Real Decreto lexislativo 2/2004 de 5 de marzo, este Concello establece o prezo público polos Servizos de fisioterapia e podoloxía, especificado na cláusula 6, que se rexerá pola presente normativa. Trátase de servizos relacionados có tratamento fisioterapéutico e de podoloxía dirixido ás persoas maiores e a persoas con discapacidade de cara o mantemento da capacidade física e redución das perdas funcionais, de acordo co disposto no artigo 21 da lei 39/2006 do 14 de decembro de Autonomía Persoal e Atención ás Persoas en Situación de Dependencia no que se contempla a finalidade de previr a aparición ou agravamento de enfermidades ou discapacidades mediante o desenvolvemento de programas específicos de carácter preventivo e de rehabilitación dirixidos ás persoas maiores e ás persoas con discapacidade. A prestación destes servizos está enmarcada dentro do programa de atención primaria especializada dirixido ó colectivo de persoas con dificultades de autonomía ou con risco de dependencia (persoas maiores e discapacitadas). A actividade desenvolverase nas dependencias municipais habilitadas ó efecto, en horario fixado pola Alcaldía. O persoal do servizos nunca será considerado persoal do Concello de Mesía e terá as titulacións ou formación necesaria conforme a normativa aplicable para a prestación destes servizos. Tratamento fisioterapéutico e podolóxico seguindo tres liñas de actuación: como medida preventiva en situacións de vulnerabilidade; como medida rehabilitadora; como medida de mantemento das capacidades funcionais. Colectivo de persoas beneficiarias dos servizos con dificultades de autonomía para o desenvolvemento de actividades básicas da vida diaria ou persoas maiores en estado de vulnerabilidade de perda de autonomía. Son requisitos para ser beneficiario do servizo: -Estar empadroado no Concello. -Haber residido cinco anos en territorio español e os dous últimos inmediatamente anteriores a data de solicitude, de acordo co establecido no arti.5 da Lei 39/2006 de 14 de decembro de Autonomía Persoal e Atención ás persoas en situación de dependencia. E reunir unha das seguintes condicións: -Ter máis de 65 anos -Ter unha minusvalía superior ó 65% ou invalidez absoluta. -Ser pensionista do sistema público de pensións con 60 anos cumpridos. A entidade local a través do Departamento de Servizos Sociais, asume a responsabilidade de planificación, control e xestión do servizo. Os usuarios deste servizo deberán presentar no Rexistro Xeral do Concello a correspondente solicitude no modelo oficial que será facilitado no departamento de servizos sociais. As solicitudes deberán presentarse e deberán ir acompañadas da seguinte documentación: -Fotocopia do DNI. -Certificado de empadroamento e convivencia. -Declaración da Renda do último exercicio ou certificado da Axencia Tributaria do nivel de rendas. -Calquera outro tipo de documento que se considere necesario para a xustificación da situación. -Informe médico do servizo público de saúde no que se acredite a necesidade ou conveniencia de recibir este tratamento como medida preventiva, rehabilitadora ou de mantemento. -Certificado de valoración de dependencia, se é o caso. -Certificado de minusvalía, ou xustificante de invalidez absoluta ou gran invalidez, se é o caso. Se as solicitudes non reunisen os requisitos establecidos, o Concello, conforme o artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, requirirá ó interesado para que no prazo de dez días emende os erros detectados con indicación de que se así non o fixese terase por desistida a súa petición, e arquivarase sen máis trámites. No Departamento de Servizos Sociais farase a correspondente valoración técnica ós efectos de proceder á alta no servizo. Todas as solicitudes serán tramitadas e, de non poder asumirse todas, serán incluídas na lista de espera, ou para o cubrir as prazas vacantes. A necesidade estimarase en función de: 5.1.- A necesidade do tratamento de fisioterapia ou podoloxía que se acreditará mediante informe médico do servizo público de saúde.5.2.- O nivel e grao de dependencia ou minusvalía.5.3.- Situación socio-económica. Serán preferentes: - Solicitantes que viven soas ou unidades familiares integradas unicamente por solicitantes que reúnen os requisitos. - Solicitantes de menores ingresos. - Os pensionistas de 60 a 65 anos que non teñan a condición de minusválido ou valoración de grao e nivel de dependencia serán considerados non preferentes, pasarán a lista de espera. O custo dos servizos queda establecido en:.- 7€ a sesión de 30 minutos para fisioterapia.- 5€ a sesión de 30 minutos para podoloxía. Forma de pago: As liquidacións practicaranse mediante emisión de bonos que serán recollidos no concello, unha vez comunicada a concesión do/s servizo/s, ingresándose na conta do concello o prezo público correspondente ó número de bonos emitidos para o período concedido, sendo causa de extinción do servizo a falta de pago e a non asistencia non xustificada, e non procedendo neste caso a devolución do importe. A presente ordenanza aprobouse inicialmente en sesión plenaria de data 3 de febreiro de 2012 e entrará en vigor logo da súa publicación no Boletín Oficial da Provincia e unha vez transcorrido o prazo establecido no artigo 65.2 da Lei 7/85, de 2 de abril reguladora das bases de réxime local, permanecendo en vigor ata a súa modificación ou derrogación expresas.” En Mesía, 22 de marzo de 2012. O Alcalde, Asdo./Mariano Iglesias Castro.